പാനൂരിലെ ഗതാഗത കുരുക്കഴിക്കാന് രൂപരേഖയായി പാനൂര്: വര്ഷങ്ങളായി ദുരിതമനുഭവിക്കുന്ന പാനൂര് ടൗണിലെ ഗതാഗത കുരുക്കഴിക്കാന് രൂപരേഖ തയ്യാറായി. ഇതനുസരിച്ചുള്ള ഗതാഗത ക്ര മീകരണം ഡിസംബര് ഒന്നു മുതല് പ്രാബല്യത്തില് വരും. നിലവില് പാനൂര് ടൗണിലുള്ള ടാക്സി സ്റ്റാന്ഡ് പഴയ വില്ലേജ് പരിസരത്തേക്ക് മാറ്റും. ഇതി ന്റെ ഇരുവശങ്ങളിലായി ഇരുചക്ര വാഹനങ്ങള്, ടെമ്ബോ പാര്ക്ക് ചെയ്യാം. പുത്തൂര് റോഡിലെ ബസ് കാത്തിരിപ്പ് കേന്ദ്രത്തെ നഗരസഭ കാര്യലയത്തി ന്റെ മുന്നിലേക്ക് മാറ്റും. കൂത്തുപറമ്ബ് റോഡില് നിലവില് ടാക്സി പാര്ക്ക് ചെയ്യുന്ന സ്ഥലത്തും ചമ്ബാട് റോഡില് ഒരു വശത്തും ഇരുചക്ര വാഹനങ്ങള് നിര്ത്തിയിടാം. പഴയ വൈദ്യുതി ഓഫീസ് പരിസരത്ത് സ്വകാര്യ വാഹനങ്ങള് നിര്ത്തിയിടാന് സൗകര്യമുണ്ടാക്കും. പൂ ക്കോം ഭാഗത്തെ റോഡില് ഓ ട്ടോ സ്റ്റാന്ഡ് നിലനിര്ത്തും. അതിനു തെക്കുഭാഗത്തായി ഇരുചക്ര വാഹനങ്ങള്ക്കും നാലോ അഞ്ചോ കാറുകള്ക്കും പാര്ക്കു ചെയ്യാം. ബസ് സ്റ്റാന്ഡിലെ ടവര് ക്ലോക്കിന് അരികിലും റോഡില് ഏതാനും കാറുകള് നിര്ത്തിയിടാം. ചമ്ബാട് റോഡില് ചരക്കു വാഹനങ്ങള് കാലത്ത് എട്ടിനും പത്തിനുമിടയിലും വൈകുന്നേരം മൂന്നിനും അഞ്ചിനുമിടയിലും നിര്ത്തിയിടരുത്. ടൗണില് പാര്ക്കിംഗ് നോപാര്ക്കിംഗ് ബോര്ഡുകള് സ്ഥാപിക്കും. ബസ് സ്റ്റാന്ഡ് ബൈപാസ്, മൊകേരി വള്ളങ്ങാട് റോഡ് റിംഗ് റോഡായി ഉപയോഗിക്കും. വ്യാപാര ഭവനില് ചേര്ന്ന രാഷ്ട്രീയ പാര്ട്ടി, തൊഴിലാളി സംഘടന വ്യാപാര വ്യവസായ സംഘടന പ്രതിനിധികളുടെ യോഗം പാനൂര് സ്റ്റേ ഷന് പി.ആര്.ഒ എസ്.ഐ പി. ദേവദാസ് അവതരിപ്പിച്ച രൂപരേഖ ക്ക് അംഗീകാരം നല്കി. കെ.പി മോഹനന് എം.എല്.എ ഫണ്ടില് നിന്നും അനുവദിച്ച തുക ഉപയോഗിച്ചുള്ള ടൗണ് ജംഗ്ഷനില് സ്ഥാപിക്കുന്ന സിഗ്നല് ലൈറ്റ് ഇതിനുമുമ്ബ് പ്രവര്ത്തനക്ഷമമാക്കും. നഗര സഭ ചെയര്മാന് വി നാസര് അദ്ധ്യക്ഷത വഹിച്ച യോഗത്തില് വൈസ് ചെയര് പേഴ്സണ് പ്രീത അശോക്, പ്രിന്സിപ്പല് എസ്.ഐ സി.സി ലതീഷ്, വിവിധ സംഘടന പ്രതിനിധികള് സംസാരിച്ചു. സ്ഥിരം സമിതി അദ്ധ്യക്ഷരായ കെ.പി ഹാഷിം, ഉമൈസ തിരുവമ്ബാടി, ടി.കെ ഹനീഫ, അസി.എന്ജിനിയര് എം. രാജന് സംബന്ധിച്ചു.